**projektas**

**reg. Nr. T-31**

**2.24.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS 2020 METŲ UŽIMTUMO DIDINIMO PROGRAMOS PATVIRTINIMO**

2020 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 16 punktu, 7 straipsnio 18 punktu, 16 straipsnio 4 dalimi, Lietuvos Respublikos užimtumo įstatymo 17 ir 48 straipsniais, Užimtumo didinimo programų rengimo ir jų finansavimo tvarkos aprašo, patvirtinto Lietuvos Respublikos socialinės apsaugos ir darbo ministro 2017 m. gegužės 23 d. įsakymu Nr. A1-257 „Dėl Užimtumo didinimo programų rengimo ir jų finansavimo tvarkos aprašo patvirtinimo“ (Lietuvos Respublikos socialinės apsaugos ir darbo ministro 2018 m. spalio 5 d. įsakymo Nr. A1-548 redakcija), 2 ir 6 punktais ir Lietuvos Respublikos socialinės apsaugos ir darbo ministro 2019 m. gruodžio 30 d. įsakymu Nr. A1-799 „Dėl valstybės biudžeto specialių tikslinių dotacijų savivaldybių biudžetams 2020 metais paskirstymo savivaldybių administracijoms patvirtinimo“, Pasvalio rajono savivaldybės taryba nusprendžia

patvirtinti Pasvalio rajono savivaldybės 2020 metų Užimtumo didinimo programą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka**.**

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Grabauskienė

2020-01-31, tel. Nr. (8 451) 54 030

Suderinta DVS Nr. RTS-32

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS 2020 METŲ UŽIMTUMO DIDINIMO PROGRAMOS PATVIRTINIMO**

**2020-01-31**

Pasvalys

1. **Problemos esmė.**

Parengto sprendimo projekto tikslas – patvirtinti 2020 metų Pasvalio rajono savivaldybės užimtumo didinimo programą, teikiančią socialinę naudą vietos bendruomenei ir didinančią gyventojų užimtumą. Nepatvirtinus programos, iškiltų problemų dėl finansavimo, susijusio su užimtumo didinimo programos vykdymu 2020 metais. Nuo 2017 metų liepos 1 dienos nebelikus viešųjų darbų programų, pradėtos įgyvendinti Užimtumo didinimo programos. Užimtumo įstatyme numatyta, kad savivaldybės rengia Užimtumo didinimo programas ir dalyvauja įgyvendinant užimtumo rėmimo priemones. Atsižvelgiant į valstybės biudžeto specialiųjų tikslinių dotacijų lėšas, skirtas savivaldybių užimtumo programoms įgyvendinti, 2020 m. Pasvalio rajono savivaldybės užimtumo didinimo programoje numatyti nenuolatinio pobūdžio darbai. Atlikus rajono būklės analizę, 2020 m. Užimtumo didinimo programa yra nukreipta į piniginės socialinės paramos gavėjus, asmenis virš 40 metų ir asmenis, patiriančius socialinę riziką. 2020 m. Socialinės apsaugos ir darbo ministerija taip pat skyrė papildomas lėšas 24 savivaldybėms užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio įgyvendinimui užimtumo didinimo programose (2019 m. šį modelį įgyvendino 6 pilotinės savivaldybės). Šio projekto metu suteikus įvairias soc. paslaugas (psichologo pagalba, pavėžėjimo, priklausomybių gydymo, sveikatos priežiūros ir t.t.). bus siekiama reintegruoti į darbo rinką ilgalaikius bedarbius – piniginės socialinės paramos gavėjus. Pasvalio rajono savivaldybės administracijai 2020 m. šiam modeliui įgyvendinti skirta 83,3 tūkst. Eur.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Patvirtinus Pasvalio rajono savivaldybės Užimtumo didinimo programą, planuojama, kad 2020 m. Užimtumo didinimo programoje dalyvaus bent 38 rajono gyventojai (jeigu bus įdarbinti 4 mėn. laikotarpiui), ir tai padės palaikyti ir plėtoti vietos bendruomenės socialinę infrastruktūrą bei didinti gyventojų laikiną užimtumą.

**3. Skaičiavimai, išlaidų sąmatos, finansavimo šaltiniai.**

Lėšos Užimtumo didinimo programai vykdyti numatytos 2020 m. Pasvalio rajono savivaldybės biudžete. 2020 m. Užimtumo didinimo programa bus finansuojama iš LR valstybės biudžeto specialiųjų tikslinių dotacijų savivaldybių biudžetams lėšų, kurios skirtos 2020 m. užimtumo didinimo programoms. Pasvalio rajono savivaldybės užimtumo didinimo programos įgyvendinimui 2020 m. skirta 193,5 tūkst. Eur, iš jų 7,74 tūkst. Eur – administravimo išlaidoms, o 83,3 tūkst. Eur. – užimtumo didinimo programoje numatyto užimtumo skatinimo ir motyvavimo paslaugų nedirbantiems ir socialinę paramą gaunantiems asmenims modelio įgyvendinimui.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyr. specialistė Karolina Grabauskienė

**7. Sprendimo projekto rengimo metu gauti specialistų vertinimai ir išvados.**

Pastabų negauta.

PRIDEDAMA. Pasvalio rajono savivaldybės 2020 metų Užimtumo didinimo programa.

Strateginio planavimo ir investicijų skyriaus vyr. specialistė Karolina Grabauskienė